রাজ্যসভা নির্বাচনের জন্য ৩ প্রার্থীর নাম ঘোষণা বিজেপি-র

ওয়েব ডেস্ক : জম্মু ও কাশ্মীর (Jammu and Kashmir) থেকে রাজ্যসভা নির্বাচনের (Rajyasabha Election) জন্য প্রার্থী তালিকা ঘোষণা করল ভারতীয় জনতা পার্টি (BJP)। সেখান থেকে চারজন সাংসদ যাবেন রাজ্যসভায়। তবে প্রার্থী তালিকায় তিন প্রার্থীর নাম প্রকাশ করা হয়েছে বিজেপির তরফে। তবে যে বিষয়টি সবার নজর কেড়েছে সেটি হল, তালিকায় রয়েছেন একজন মুসলিম সম্প্রদায়ভুক্ত প্রার্থী।

বিজেপির (BJP) তরফে যে তালিকা প্রকাশ করা হয়েছে, তাতে নাম রয়েছে গোলাম মহম্মদ মির, রাকেশ মহাজন ও সত্যপাল শর্মা-র। মূলত, আগামী ২৪ অক্টোবর জম্মু ও কাশ্মীর থেকে চারটি রাজ্যসভা আসনে নির্বাচন হতে চলেছে। এই আসনগুলির মধ্যে ৩টি আসনে সংখ্যাগরিষ্ঠতা রয়েছে শাসকদল ন্যাশনাল কনফারেন্স (National Conference) ও কংগ্রেস (Congress) জোটের। যার ফলে এক আসনে বিজেপির জেতার সম্ভাবনা রয়েছে। তবে বিজেপির তরফে তিনটি আসনেই লড়ার সিদ্ধান্ত নেওয়া হয়েছে।

আরও খবর : এবার সাংবাদিক বৈঠকে মহিলা সাংবাদিকদের আমন্ত্রণ আফগান মন্ত্রীর

ন্যাশনাল কনফারেন্স (National Conference) ও কংগ্রেস (Congress) জোটের তরফেও চার রাজ্যসভা আসনের মধ্যে তিনটি আসনের জন্য প্রার্থীদের নাম ঘোষণা করা হয়েছে। তবে চতুর্থ আসনে প্রাথী দেওয়া হবে কি না, তা ন্যাশনাল কনফারেন্স ও কংগ্রেসের মধ্যে আলোচনা চলছে বলে খবর।

উল্লেখ্য, ভূস্বর্গ থেকে ২0১৯ সালে প্রত্যাহার করা হয়েছিল ৩৭০ ধারা। তার ঠিক পাঁচ বছর পর ২০২৪ সালে জম্মু ও কাশ্মীরে বিধানসভা নির্বাচন হয়। সেই নির্বাচনে শাসকদল পিডিপিকে হারিয়ে ক্ষমতায় আসে ন্যাশনাল কনফারেন্স ও কংগ্রেস জোট। এবার সেখান থেকেই বিধায়কদের ভোটে নির্বাচিত হবেন ৪ সাংসদ।